Mirza Idrizović - Wikipedia

# Mirza Idrizović

### Sa Wikipedije, slobodne enciklopedije

Mirza Idrizović (rođen u Sarajevu 1939., preminuo 1998.), filmski i tv režiser i scenarista.

Studirao arhitekturu u Ljubljani, završio je u Sarajevu. Radio kao scenograf na nekoliko igranih filmova, (Ovčar; rež. B.Tanović), bio asistent nekolicini poznatih stranih i domaćih reditelja ( Tomo Janjić, Veljko Bulajić Aleksandar Astrik, Orson Vels) bavio se filmskom publicistikom i radio kao urednik dokumentarnih i igranih programa na Tv Sarajevo. Prvi igrani film ovog autora nosi naslov Ram za sliku moje drage (1968), tema je djetinstvo i odrastanje, prisutna je humorna poetska forma i reference na tadasnji Novi talas. Idrizovićevi filmovi su smjesa humora, nostalgije, nadrealističkog prosedea, te blage tuge. Ovo su osnovne karkteristike i njegovih sljedećih igranih filmova Život je masovna pojava (1970), i Pjegava djevojka (1973) Novu fazu u svom opusu počinje filmom Miris dunja (1982) Ratnom melodramom koja se bavi odnosom muslimana i jevreja tokom okupacije Sarajeva u II svj. ratu. Ovaj film je bio jugoslovnski predstavnik za nagradu Oskar, a dobio je i Zlatnu arenu za scenario. Azra (1988) je drugi film iz Idrizovićeve ratne faze. Ovaj film govori o kraju rata u sarajevu i položaju žene. U pripremama za igrani film Bosanski rulet ga zatiče rat u Sarajevu. Radi za producentsku kuću Saga, i režira nekoliko kratkih dokumentarnih filmova različite tematike. Ratni rad autora udruženi u Sagi je nagrađen Feliksom Evropske filmske akademije. Na desetini svjetski festivla je prikazan i Sagin film MGM Sarajevo, gdje je Idrizović bio jedan od trojice reditelja. Režirao je veliki broj kratkih filmova od kojih su najpoznatiji i najnagrađivaniji Pismo, Kasabe, La paloma. Na televiziji će ostati zapamćen kao autor putopisne tv serije Hodoljublja.

Preuzeto sa: "http://bs.wikipedia.org../../../m/i/r/Mirza_Idrizovi%C4%87_afce.html"

Kategorije: Potrebno preuređivanje

##### Views

- Članak
- Razgovor
- Trenutna verzija

##### Pretraga